ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மாலத்தீவைச் சேர்ந்த 24- வது தொகுதி அரசு அதிகாரிகளுக்கு நல் ஆளுகைக்கான தேசிய மையம்  வெற்றிகரமாக பயிற்சி அளித்துள்ளது
வெளியுறவுத் துறை அமைச்சகத்துடன் இணைந்து நடத்தப்பட்ட மாலத்தீவு குடிமைப் பணி அதிகாரிகளுக்கான 2 வார திறன் மேம்பாட்டுப் பயிற்சித் திட்டம்  2023 ஜூன் 23 அன்று நிறைவடைந்தது. 2024 ஆம் ஆண்டிற்குள் பொது நிர்வாகம் மற்றும் நிர்வாகத் துறையில் மாலத் தீவைச் சேர்ந்த 1,000 அரசு அதிகாரிகள் மற்றும் ஊழியர்களுக்குப் பயிற்சி அளித்து அவர்களது திறன்களை மேம்படுத்த மாலத்தீவு அரசுடன் நல் ஆளுகைக்கான தேசிய மையம் எனப்படும் என்.சி.ஜி.ஜி புரிந்துணர்வு ஒப்பந்தத்தில் கையெழுத்திட்டுள்ளது. ஒப்பந்தத்தின் ஒரு பகுதியாக, ஏற்கனவே மாலத்தீவைச் சேர்ந்த 685 அதிகாரிகளுக்கு பயிற்சி அளிக்கப்பட்டுள்ளது. பிரதமர் திரு நரேந்திர மோடியின் 'அண்டை நாடுகளுக்கு முன்னுரிமை' என்ற அணுகுமுறையின் ஒரு பகுதியாக இந்தப் பயிற்சி அமைந்துள்ளது.
நிறைவு விழாவிற்கு நல் ஆளுகைக்கான தேசிய மையத்தின் தலைமை இயக்குநர் திரு பரத் லால் தலைமை வகித்தார். மக்களின் வாழ்க்கைத் தரத்தை மேம்படுத்துவதில் உறுதியான முறையில் கவனம் செலுத்தும் வகையில், அதிகாரிகள் தங்கள் திறன்களை மேம்படுத்திக் கொண்டு, நேர்மறையான மாற்றத்தையும் முழுமையான வளர்ச்சியையும் ஏற்படுத்த வேண்டும் என்று திரு பாரத் லால் வலியுறுத்தினார்.
வீட்டுவசதி, கல்வி, சுகாதாரம், நிதி சேவைகள் போன்ற மக்களின் தேவைகளை உறுதி செய்வதில் பிரதமர் திரு நரேந்திர மோடி அர்ப்பணிப்புடன் செயல்படுவதாக அவர் தெரிவித்தார். இந்த முன்முயற்சிகளைப் பின்பற்றி, வாழ்க்கை வசதிககளை மேம்படுத்துவதில் குறிப்பிடத்தக்க முன்னேற்றங்களை அடைய வேண்டும் என்று அவர் கூறினார்.
குடிநீர், 24 மணி நேர மின்சாரம் மற்றும் போதுமான சுகாதார வசதிகள் போன்ற அத்தியாவசிய வசதிகளை வழங்குவதன் மூலம் பெண்களுக்கு உகந்த சூழலை உருவாக்க வேண்டும் என்றும் அவர் வலியுறுத்தினார். டிஜிட்டல் புரட்சியைப் பயன்படுத்தி விரைந்து செயல்பட வேண்டும் என்றும் அவர் கேட்டுக் கொண்டார்.
24 வது திறன் மேம்பாட்டுத் திட்டப் பயிற்சியை மாலத்தீவு ஒருங்கிணைப்பாளர் டாக்டர் பி.எஸ்.பிஷ்ட், இணை பாடத்திட்ட ஒருங்கிணைப்பாளர் டாக்டர் சஞ்சீவ் சர்மா மற்றும் குழுவினர் மேற்பார்வையிட்டனர்.
மத்திய அமைச்சரவை
மத்திய அரசு ஊழியர்கள் மற்றும் ஓய்வூதியதாரர்களுக்கு அகவிலைப்படி உயர்வு வழங்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய அரசு ஊழியர்களுக்கு 01.01.2022 முதல் 3% அகவிலைப்படி உயர்வு வழங்க ஒப்புதல் அளிக்கப்பட்டது. இந்த உயர்வு ஓய்வூதியதாரர்களுக்கும் பொருந்தும்.
7-வது மத்திய ஊதியக்குழு பரிந்துரைகள் அடிப்படையில் இந்த உயர்வு வழங்கப்படுகிறது. இதன் மூலம் அரசுக்கு ஆண்டுதோறும் கூடுதலாக ரூ.9,544.50 கோடி செலவாகும். இதன் மூலம் 47.68 லட்சம் மத்திய அரசு ஊழியர்களும், 68.68 லட்சம் ஓய்வூதியதாரர்களும் பயனடைவார்கள்.
------
(
பிரதமர் அலுவலகம்
பிரதமர் மற்றும் வேல்ஸ் இளவரசர் இடையிலான தொலைபேசி உரையாடல்
பிரதமர் திரு.நரேந்திர மோடி, இன்று மேன்மை தங்கிய வேல்ஸ் இளவரசருடன் தொலைபேசி மூலம் உரையாடினார்.
இரு தலைவர்களும் தற்போது பரவி வரும் கொவிட்-19 தொற்று குறித்து விவாதித்தனர். கடந்த சில நாட்களாக, பிரிட்டனில் ஏற்பட்டுள்ள உயிரிழப்புகளுக்கு பிரதமர் தமது இரங்கலைத் தெரிவித்துக்கொண்டார். வேல்ஸ் இளவரசர் அண்மையில் தமக்கு ஏற்பட்ட உடல்நலக் குறைவிலிருந்து மீண்டுள்ளது குறித்து பிரதமர் தனது மனநிறைவினைத் தெரிவித்தார். அவர் நல்ல உடல்நலத்துடன் இருக்க வேண்டும் என்று பிரதமர் வாழ்த்தினார்.
பிரிட்டனில் உள்ள இந்திய வம்சாவளியினர் , குறிப்பாக தேசிய சுகாதார சேவையின் பல உறுப்பினர்கள் தொற்றுக்கு எதிரான தடுப்பு நடவடிக்கைகளில் முக்கிய பங்கு ஆற்றிவருவதை வேல்ஸ் இளவரசர் பாராட்டினார். பிரிட்டனில் உள்ள இந்திய சமுதாயத்தினரின் ஆன்மீக, சமுதாய அமைப்புகள் ஆற்றிவரும் தன்னலமற்ற பணியை அவர் சுட்டிக்காட்டினார்.
தற்போதைய சூழலில் இந்தியாவில் தவித்துவந்த பிரிட்டன் குடிமக்களுக்கு இந்தியா அளித்து வரும் உதவிக்கும், வசதிகளுக்கும் பிரதமருக்கு இளவரசர் நன்றி தெரிவித்தார்.
ஆயுர்வேதத்தில் எப்போதும் ஆர்வம் கொண்டுள்ளதற்காக இளவரசருக்கு நன்றி கூறிய பிரதமர், அனிமேசன் வீடியோக்கள் வாயிலாக யோகாவைக் கற்றுத் தரும் இந்தியாவின் புதிய முயற்சிகள் பற்றியும், வீட்டு மருத்துவம் வாயிலாக நோய் எதிர்ப்பு சத்தியை வளர்ப்பது பற்றியும் எடுத்துரைத்தார். இளவரசர் உடல் நலன் சார்ந்த இந்த முயற்சிகளைப் பாராட்டினார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளத்துறை அமைச்சர் ஸ்ரீ பர்ஷோத்தம் ரூபாலா மே 16-22 பிரேசில் விஜயம்
பிரேசில் நாட்டின் விவசாயத்துறை அமைச்சர் மார்கோஸ் மான்டெஸ் கார்டீரோவின் அழைப்பை ஏற்று, கடந்த 16-ம் தேதி பிரேசில் நாட்டுக்கு பயணம் சென்ற மத்திய மீன்வளம், கால்நடை பராமரிப்பு, மற்றும் பால்வளத்துறை அமைச்சர் ஸ்ரீ பர்ஷோத்தம் ரூபாலா, 22-ம் தேதி இந்தியா திரும்பினார்.
இந்த பயணத்தின்போது, இருநாடுகளிடையே பரஸ்பரம் நன்மை பயக்கும் உறவுகளை மேலும் வலிமைப்படுத்த இருநாட்டு அமைச்சர்களும் ஒத்துக் கொண்டனர். பின்னர் பிரேசிலியன் அசோசியேஷன் ஆஃப் ஜெபு ப்ரீடர்சின் தலைவர், பிரேசிலிய விவசாயம் மற்றும் கால்நடை கூட்டமைப்பு, பிரேசிலிய கூட்டமைப்பின் தலைவர் மற்றும் உபெராபா நகர மேயர் ஆகியோரை மத்திய அமைச்சர் ரூபாலா சந்தித்தார்.
அப்போது, இருநாடுகளிடையே பால்வளத்துறையில் ஆராய்ச்சி மற்றும் வளர்ச்சி பணிகள் தொடர்பாக ஒத்துழைப்பை நல்குவது குறித்து விவாதித்தார். மேலும், கால்நடைப் பராமரிப்பு மற்றும் பால்வளத்துறை தொடர்பான பல்வேறு புரிந்துணர்வு ஒப்பந்தங்களில் இருநாட்டு அமைச்சர்களும் கையெழுத்திட்டனர்.
தொடர்ந்து பிரேசிலில் நடைபெற்ற சர்வதேச யோகா நிகழ்ச்சிகளில் கலந்துக் கொண்ட அமைச்சர் ரூபாலா, பிரேசிலியா நாட்டு யோகா ஆசிரியர்களுடன் கலந்துரையாடினார்.
ஆயுர்வேதத்தை மேம்படுத்தும் விதமாக, பிரேசிலிய ஆயுர்வேத நிபுணர் டாக்டர். ஜோஸ் ருகுசுடன் இணைந்து, இந்திய தூதரகத்தால் மொழிபெயர்க்கப்பட்ட 'பேராசிரியர் ஆயுஷ்மான்" என்ற புத்தகத்தை அமைச்சர் ரூபாலா வெளியிட்டார்.
தொடர்ந்து பிரேசில் நாட்டின் பல்வேறு பகுதிகளில் நடைபெற்ற பல்வேறு நிகழ்ச்சிகளில் மத்திய அமைச்சர் பர்ஷோத்தம் ரூபாலா கலந்துக் கொண்டார்.
பிரதமர் அலுவலகம்
வசந்த பஞ்சமி மற்றும் சரஸ்வதி பூஜையையொட்டி மக்களுக்குப் பிரதமர் வாழ்த்து தெரிவித்துள்ளார்
வசந்த பஞ்சமி மற்றும் சரஸ்வதி பூஜையையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் வெளியிட்டிருக்கும் வாழ்த்துச் செய்தியில் கூறியிருப்பதாவது;
“மிகவும் மகிழ்ச்சியான வசந்த பஞ்சமி மற்றும் சரஸ்வதி பூஜையையொட்டி நாட்டு மக்கள் அனைவருக்கும் வாழ்த்துக்கள். அன்னை சாரதாவின் ஆசிர்வாதங்கள் உங்கள் அனைவருக்கும் கிடைக்கட்டும். ஒவ்வொருவரின் வாழ்க்கையிலும் ரீட்டுராஜ் வசந்த் மகிழ்ச்சியைக் கொண்டு வரட்டும்.”
ரெயில்வே அமைச்சகம்
‘தற்சார்பு இந்தியாவை உருவாக்குதல்': ரயில்வே அமைச்சகத்தின் ஆண்டு நிறைவு சாதனைகளை எடுத்துரைக்கும் கையேடு வெளியிடப்பட்டது
ரயில்வே அமைச்சகம் 2020-ஆம் ஆண்டு மேற்கொண்ட முக்கிய நடவடிக்கைகள் அடங்கிய ‘தற்சார்பு இந்தியாவை உருவாக்குதல்' என்ற தலைப்பிலான கையேட்டை ரயில்வே அமைச்சகம் வெளியிட்டுள்ளது. இந்த ஆண்டில் இந்திய ரயில்வே மேற்கொண்ட முன்முயற்சிகளும் சாதனைகளும் இந்த கையேட்டில் இடம்பெற்றுள்ளன.
கோவிட்-19 காலத்தில் ரயில்வே நாட்டின் உயிர்நாடியாகத் திகழ்ந்தது, கோவிட்-19 இன் போது ரயில்வே மேற்கொண்ட நல்லெண்ணெ நடவடிக்கைகள், ரயில் பாதுகாப்பு, சிறப்பான எதிர்காலத்திற்கான உள்கட்டமைப்பு, தற்சார்பு இந்தியா, தூய்மையான ரயில் தூய்மையான இந்தியா, பசுமை ரயில்வே, பிரத்தியேக சரக்கு போக்குவரத்து ரயில் சேவை, விவசாயிகள் ரயிலுடன் செழிப்பான விளைநிலங்கள் போன்ற பல்வேறு தலைப்புகளில் ரயில்வே அமைச்சகத்தின் குறிப்பிடும்படியான சாதனைகளும் நடவடிக்கைகளும் இந்த கையேட்டில் வெளியிடப்பட்டுள்ளன.
இதன் ஆங்கிலம் மற்றும் இந்தி பிரதிகள் https://indianrailways.gov.in./ என்ற ரயில்வே அமைச்சகத்தின் இணையதளத்தில் இடம் பெற்றுள்ளன.
ஆங்கில கையேட்டை காண:
https://indianrailways.gov.in/English%20Achievement%20Booklet%20RAILWAY__25.12.20.pdf
இந்தி கையேட்டை காண
https://indianrailways.gov.in/HINDI%20Achievement%20Booklet%20RAILWAY__25.12.20.pdf
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684578
(Visitor Counter : 196
அறிவியல் மற்றும் தொழில்நுட்பத்துறை
இந்தியாவை குறைந்த செலவில் தரமான மருத்துவம் கிடைக்கும் மையமாக கடந்த 9 ஆண்டுகள் மாற்றியுள்ளது - டாக்டர் ஜிதேந்திர சிங்
2014ல் பிரதமர் திரு நரேந்திர மோடி பதவியேற்றதிலிருந்து, கடந்த 9 ஆண்டுகள், இந்தியாவை குறைந்த செலவில் தரமான மருத்துவம் கிடைக்கும் இடமாக மாற்றியுள்ளதாகவும், பல்வேறு சுகாதார சீர்திருத்தங்கள் மற்றும் விதிகள் கொண்டு வரப்பட்டதால் இது சாத்தியமானது என்றும் மத்திய அறிவியல் & தொழில்நுட்பம் ; புவி அறிவியல் , பிரதமர் அலுவலகம், பணியாளர்கள், மக்கள் குறைதீர்வு , ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், கூறியுள்ளார்.
மேற்கு வங்கத்தில் உள்ள கல்யாணி எய்ம்சில் ஏற்பாடு செய்திருந்த தேசிய மருத்துவக் கழகத்தின் 42வது ஆண்டு மாநாட்டின் தொடக்க விழாவில், தலைமை விருந்தினராகப் பங்கேற்று, புகழ்பெற்ற நீரிழிவு மருத்துவரும் பேராசிரியருமான டாக்டர் ஜிதேந்திர சிங், முன்பு மருத்துவ துறையில் பின்தங்கியிருந்த இந்தியா, இன்று உலகின் தடுப்பூசி மையமாக அங்கீகரிக்கப்பட்டுள்ளது என்றார். நாட்டின் கடைக்கோடியில் இருப்பவர்களுக்கும் மருத்துவ சேவையை உறுதி செய்வதற்காக மருத்துவ நிறுவனங்கள் அரசாங்கத்துடன் ஒத்துழைக்க முடியும் என்றும் அவர் கூறினார்.
இன்று பாகிஸ்தான், நேபாளம், வங்கதேசம் மற்றும் ஐரோப்பிய நாடுகளில் இருந்தும் நோயாளிகள் இந்தியாவில் உள்ள அரசு மருத்துவமனைகள் உள்ளிட்ட முன்னணி மருத்துவமனைகளுக்கு சிகிச்சைக்காக வருவதை நாம் கண்கூடாகப் பார்க்க முடிகிறது என்று டாக்டர் ஜிதேந்திர சிங் கூறினார். அவர்கள் அனைவரும் திருப்தியுடன் திரும்பிச் சென்றுள்ளனர், ஏனெனில் அவர்களுக்கு வழங்கப்படும் சிகிச்சை உலகத்தரம் வாய்ந்தது, ஏனெனில் இந்தியாவில் உலகில் எங்கும் இல்லாத அனைத்து மருத்துவ வசதிகளும் மிகவும் குறைந்த செலவில் கிடைக்கின்றன என்றார்.
டாக்டர் ஜிதேந்திர சிங், தாம் மருத்துவப் படிப்பில் நுழைந்தபோது, அவரது முந்தைய தலைமுறை ஆன்டிபயாடிக் சகாப்தத்தில் வளர்ந்ததை நினைவு கூர்ந்தார். நுண்ணுயிர் எதிர்ப்பிகளின் வருகையால், தொடர்பு நோய்கள் அதிகமாகவோ அல்லது குறைவாகவோ வெற்றி பெற்றன. சர்க்கரை நோய், மாரடைப்பு, கொலஸ்ட்ரால் என புதிய வாழ்க்கை முறை நோய்கள் அதிக முக்கியத்துவம் பெற ஆரம்பித்தன என்று அவர் கூறினார்.
நாட்டில் முதியோர் எண்ணிக்கை அதிகரித்து வருவதாக அமைச்சர் தெரிவித்தார். பணிபுரியும் ஊழியர்களை விட ஓய்வூதியம் பெறுவோர் அதிகமாக உள்ளனர். இதனால், முதுமை நோய்களும் அதிகரித்து வருகின்றன என்று அவர் தெரிவித்தார்.
பிரதமர் திரு நரேந்திர மோடியின் தலைமையில் இந்தியா வேகமாக முன்னேறி வருவதால், இந்த வளர்சிதை மாற்றக் கோளாறுகளுக்கு நாம் தீர்வு காண்பது பொருத்தமானது என்றும், எனவே நமது இளைஞர்களின் ஆற்றலையும் ஆற்றலையும் பாதுகாக்க வேண்டும் என்றும் அமைச்சர் கூறினார். இத்தகைய சூழ்நிலைகளில்தான் தேசிய மருத்துவக் கழகம் போன்ற அமைப்புகளின் பங்கு முக்கியமானது. வாழ்க்கை முறை நோய்கள் சமூக, கலாச்சார காரணிகளைக் கொண்டுள்ளன, அவை உணவுப் பழக்கம் மற்றும் வாழ்க்கை முறையுடன் தொடர்புடையவை. எனவே, இதை மருத்துவர்களிடம் மட்டும் விட்டுவிட முடியாது, அனைவரும் பங்களிக்க வேண்டும் என்று அவர் கேட்டுக்கொண்டார்.
பிரதமர் அலுவலகம்
வேலை வாய்ப்பு திருவிழா மூலம், அரசுத் துறைகளில் புதிதாகச் சேர்க்கப்பட்ட 70,000 க்கும் மேற்பட்ட நியமனக் கடிதங்களை ஜூலை 22 அன்று பிரதமர் வழங்குகிறார்
வேலைவாய்ப்பு உருவாக்கத்திற்கு அதிக முன்னுரிமை அளிக்கும் பிரதமரின் உறுதிப்பாட்டை நிறைவேற்றுவதற்கான ஒரு படியாக ரோஸ்கர் மேளா எனப்படும் வேலைவாய்ப்பு திருவிழா அமைந்துள்ளது
புதிதாக பணியில் சேர்பவர்கள் கர்மயோகி பிராரம்ப் என்ற இணையதள பயிற்சித் திட்டத்தின் மூலம் பயிற்சி பெற உள்ளனர்
மத்திய அரசுப் பணிகளுக்கு புதிதாக தேர்வு செய்யப்பட்ட 70,000 க்கும் மேற்பட்டவர்களுக்கு 22.07.2023 அன்று காலை 10.30 மணி அளவில் பிரதமர் திரு. நரேந்திர மோடி காணொலி காட்சி மூலம் பணி நியமனக் கடிதங்களை வழங்குகிறார். இந்த நிகழ்ச்சியின்போது பணி நியமன ஆணைகளை வழங்கி பிரதமர் உரையாற்றவுள்ளார்.
நாடு முழுவதும் 44 இடங்களில் வேலைவாய்ப்புத் திருவிழா எனப்படும் ரோஜ்கர் மேளா நடைபெற உள்ளது. இந்த முயற்சிக்கு ஆதரவளிக்கும் வகையில் மத்திய அரசுத் துறைகள் மற்றும் மாநில மற்றும் யூனியன் பிரதேசங்களில் ஆட்சேர்ப்புகள் நடைபெறுகின்றன. நாடு முழுவதிலுமிருந்து தேர்ந்தெடுக்கப்படும் புதிய பணியாளர்கள், வருவாய்த் துறை, நிதி சேவைகள் துறை, அஞ்சல் துறை, பள்ளிக் கல்வித் துறை, உயர்கல்வித் துறை, பாதுகாப்பு அமைச்சகம், சுகாதாரம் மற்றும் குடும்ப நல அமைச்சகம், மத்திய பொதுத்துறை நிறுவனங்கள், நீர்வளத் துறை, பணியாளர் மற்றும் பயிற்சித் துறை மற்றும் உள்துறை அமைச்சகம் உள்ளிட்ட பல்வேறு அமைச்சகங்கள், துறைகளில் பணியில் சேரவுள்ளனர்.
வேலைவாய்ப்பை உருவாக்குவதற்கு அதிக முன்னுரிமை அளிக்க வேண்டும் என்ற பிரதமரின் உறுதிப்பாட்டை நிறைவேற்றுவதற்கான ஒரு படியாக இந்த ரோஸ்கர் மேளா எனப்படும் வேலைவாய்ப்புத் திருவிழாக்கள் அமைந்துள்ளன. ரோஸ்கர் மேளாக்கள் வேலைவாய்ப்பை உருவாக்குவதில் ஒரு ஊக்க சக்தியாக செயல்படும். இளைஞர்களுக்கு அதிகாரமளித்து தேச வளர்ச்சியில் அவர்கள் பங்கேற்பதற்கான வாய்ப்புகளை இது வழங்கும்.
புதிதாக நியமிக்கப்பட்டவர்கள் ஐ.ஜி.ஓ.டி கர்மயோகி இணையதளத்தில் உள்ள இணையதளப் பயிற்சித் தொகுப்பான கர்மயோகி பிரரம்ப் மூலம் பயிற்சி பெறுவார்கள். அதில் 580 க்கும் மேற்பட்ட மின் கற்றல் தொகுப்புகள் எங்கிருந்தும் எந்த சாதனத்தின் மூலமும் கற்றல் என்ற வடிவத்தில் கிடைக்கின்றன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 58.89 கோடி
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 58.89 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 58,89,97,805 முகாம்களில் 65,03,493 தடுப்பூசிகள் போடப்பட்டுள்ளன.
நம் நாட்டில் இதுவரை மொத்தம் 3,17,20,112. பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 39,486 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.68 சதவீதமாக உள்ளது.
கடந்த 24 மணி நேரத்தில் 25,467 பேர் புதிதாக தொற்றுக்கு ஆளாகியுள்ளனர்.
தொடர்ந்து 58 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,19,551 ஆக உள்ளது. இது 156 நாட்களில் மிகவும் குறைவு. இது, நாட்டின் மொத்த பாதிப்பில் 0.98 சதவீதம் மட்டுமே ஆகும்.
கடந்த 24 மணி நேரத்தில் 16,47,526 பரிசோதனைகளும், இந்தியாவில் இதுவரை மொத்தம் 50,93,91,792 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 1.90 சதவீதமாகவும், தினசரி தொற்று உறுதி விகிதம் 1.55 சதவீதமாகவும் இன்று பதிவாகியுள்ளது. தொடர்ந்து 29 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 78 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1748459
பாதுகாப்பு அமைச்சகம்
23 புதிய சைனிக் பள்ளிகளுக்கு பாதுகாப்புத்துறை அமைச்சர் ராஜ்நாத் சிங் ஒப்புதல்
அரசு சாரா நிறுவனங்கள்/ தனியார் பள்ளிகள்/ மாநில அரசுகளுடன் இணைந்து 6-ம் வகுப்பு முதல் வகுப்பு வாரியாக 100 புதிய சைனிக் பள்ளிகளை அமைக்க மத்திய அரசு ஒப்புதல் அளித்துள்ளது. இந்த முயற்சியின் கீழ், சைனிக் பள்ளிகள் சங்கம் நாடு முழுவதும் அமைந்துள்ள 19 புதிய சைனிக் பள்ளிகளுடன் புரிந்துணர்வு ஒப்பந்தத்தில் கையெழுத்திட்டுள்ளது.
இந்த முன்முயற்சியின் மூலம் சைனிக் பள்ளி சங்கத்தின் கீழ் கூட்டாண்மை முறையில் செயல்படும் புதிய சைனிக் பள்ளிகளின் எண்ணிக்கை 42 ஆக உயர்ந்துள்ளது.
100 புதிய சைனிக் பள்ளிகளை நிறுவுவதற்கான பிரதமர் திரு. நரேந்திர மோடியின் தொலைநோக்குப் பார்வையின் பின்னால் உள்ள நோக்கங்கள், தேசிய கல்விக் கொள்கைக்கு இணங்க மாணவர்களுக்கு தரமான கல்வியை வழங்குவதும், ஆயுதப்படைகளில் சேருவது உட்பட அவர்களுக்கு சிறந்த தொழில் வாய்ப்புகளை வழங்குவதும் ஆகும்.
இன்றைய இளைஞர்களை நாளைய பொறுப்புள்ள குடிமக்களாக மாற்றுவதன் மூலம் தேசத்தைக் கட்டியெழுப்புவதில் அரசாங்கத்துடன் கைகோர்த்து செயல்பட தனியார் துறைக்கு இது ஒரு வாய்ப்பை வழங்குகிறது.
மேற்குறிப்பிட்ட 23 அங்கீகரிக்கப்பட்ட புதிய சைனிக் பள்ளிகளின் மாநில / யூனியன் பிரதேச வாரியான பட்டியலை https://sainikschool.ncog.gov.in/ என்ற இணையதளத்தில் காணலாம்.
இந்த புதிய சைனிக் பள்ளிகள், அந்தந்த கல்வி வாரியங்களுடன் இணைக்கப்படுவதைத் தவிர, சைனிக் பள்ளிகள் சங்கத்தின் கீழ் செயல்படும், இப்பள்ளிகளின் செயல்பாட்டு முறைகள் குறித்த விவரங்களை https://sainikschool.ncog.gov.in/ என்ற இணையதளத்தில் காணலாம். விருப்பமுள்ள மாணவர்களும் பெற்றோர்களும் இந்த புதிய வாய்ப்பை பயன்படுத்திக் கொள்ளுமாறு கேட்டுக் கொள்ளப்படுகிறார்கள்.
மனித வள மேம்பாட்டு அமைச்சகம்
‘காசி தமிழ்ச்சங்கமம்’ நிகழ்வின் ஒரு பகுதியாக 8 நாள் விளையாட்டுப் போட்டிகள் நடைபெறும்
‘காசி தமிழ்ச்சங்கத்தில் கலாச்சாரம், பாரம்பரியம், ஆன்மீகம் போன்ற பல்சுவைகளை உள்ளடக்கிய நிகழ்ச்சிகளின் ஈர்ப்பை அதிகரிக்கும் வகையில், 8 நாள் விளையாட்டுப் போட்டிகள் நடைபெற உள்ளது. இந்திய விளையாட்டு ஆணையம் ஏற்பாடு செய்துள்ள இந்த விளையாட்டுப்போட்டிகள் பனாரஸ் இந்துப் பல்கலைக்கழகத்தில் 2022 டிசம்பர் 8 -15ஆம் தேதி வரை நடைபெற உள்ளது.
இந்த விளையாட்டுப்போட்டிகளில் கலந்துகொள்ளும் விளையாட்டு வீர்ர்கள் “காசி தமிழ்ச்சங்கமத்தை” ரசிக்கும் வாய்ப்பு ஏற்பட்டுள்ளது. வடக்கு மற்றும் தெற்கு இந்தியாவில் இருந்து ஆண்கள் மற்றும் பெண்கள் அடங்கிய விளையாட்டு வீர்ர்கள் எட்டு விளையாட்டு பிரிவுகளில் பங்குபெறுகின்றனர்.
“காசி தமிழ்ச்சங்கமம்” விளையாட்டுப் போட்டிகள் அட்டவணை: 2022 டிசம்பர் 8-15ஆம் தேதி வரை
|
|
எண்
|
|
தேதி
|
|
நாள்
|
|
விளையாட்டு
|
|
நடைபெறும்
இடம்
|
|
1
|
|
8 டிசம்பர் 2022
|
|
வியாழக்கிழமை
|
|
ஹாக்கிப் போட்டி
|
|
ஹாக்கி ஸ்டேடியம், பனாரஸ் இந்துப்பல்கலைக் கழகம்
|
|
2
|
|
9 டிசம்பர்
2022
|
|
வெள்ளிக்கிழமை
|
|
கால்பந்தாட்டப் போட்டி
|
|
கால்பந்தாட்ட அரங்கம், பனாரஸ் இந்துப்பல்கலைக் கழகம்
|
|
3
|
|
10 டிசம்பர் 2022
|
|
சனிக்கிழமை
|
|
கிரிக்கெட் போட்டி
|
|
ஐஐடி கிரிக்கெட் மைதானம், பனாரஸ் இந்துப் பல்கலைக்கழகம்
|
|
4
|
|
11 டிசம்பர் 2022
|
|
ஞாயிற்றுக்கிழமை
|
|
டேபிள் டென்னிஸ் மற்றும் பேட்மிண்ட்டன் போட்டி
|
|
எம்பி ஹால், பனாரஸ் இந்துப் பல்கலைக்கழகம்
|
|
5
|
|
12 டிசம்பர் 2022
|
|
திங்கட்கிழமை
|
|
வாலிபால் போட்டி
|
|
பனாரஸ் இந்துப்பல்கலைக்கழக விளையாட்டு மைதானம்
|
|
6
|
|
13 டிசம்பர் 2022
|
|
செவ்வாய்க்கிழமை
|
|
கோ-கோ போட்டி
|
|
பனாரஸ் இந்துப்பல்கலைக்கழக விளையாட்டு மைதானம்
|
|
7
|
|
14 டிசம்பர்
|
|
புதன்கிழமை
|
|
கபடிப் போட்டி
|
|
பனாரஸ் இந்துப்பல்கலைக்கழக விளையாட்டு மைதானம்
பாதுகாப்பு அமைச்சகம்
அனைத்து சவால்களையும் எதிர்கொள்வதற்கான வலிமையை இந்தியா பெற்றுள்ளது - பாதுகாப்புத்துறை அமைச்சர் ராஜ்நாத் சிங்
பிரதமர் திரு நரேந்திர மோடி தலைமையின் கீழ் அனைத்து சவால்களையும் எதிர்கொள்வதற்கான வலிமையை இந்தியா பெற்றுள்ளது என்று பாதுகாப்புத்துறை அமைச்சர் திரு ராஜ்நாத் சிங். ராஜஸ்தான் மாநிலம் உதய்பூரில் இன்று  கூறினார். கடந்த எட்டு வருடங்களாக ஆயுதப்படையினருக்கு புதிய நம்பிக்கையை ஏற்படுத்துவதற்கான பல்வேறு நடவடிக்கைகளை அரசு மேற்கொண்டுள்ளதாகவும் அவர் குறிப்பிட்டார். எந்தவொரு நாட்டையும் இந்தியா தாக்கவில்லை என்றும் ஒரு இஞ்ச் அளவிலான அந்நிய நாட்டு நிலத்தையும் கூட இந்தியா கைப்பற்றவில்லை என்றும் அவர் கூறினார். ஆனால், நாட்டின் இறையாண்மை, ஒற்றுமை. மற்றும் ஒருங்கிணைப்புக்கு எதிராக எவராவது செயல்பட்டால் தகுந்த பதிலடி கொடுக்கப்படும் என்று தெரிவித்தார்.
கடந்த எட்டு வருடங்களாக இந்தியா பலவீனமாக இல்லாமல் இருப்பதாக அவர் கூறினார். நமது ஆயுதப்படையினர் மூலம் கடந்த 2016 நடத்தப்பட்ட துல்லிய தாக்குதல் மற்றும் 2019-ல் நடத்தப்பட்ட பாலகோட் விமானத் தாக்குதல் மூலம் தீவிரவாதம் குறித்த நமது நிலையை தெளிவுப்படுத்திவிட்டோம் என்று அவர் குறிப்பிட்டார்.
இதன் மூலம் இந்தியாவின் ராணுவ பலம் எந்தவொரு நாட்டையும் விட குறைவாக இல்லை என்பது நிரூபிக்கப்பட்டதாக திரு ராஜ்நாத் சிங் கூறினார். மக்களைப் பாதுகாப்பதற்கான நடவடிக்கைகளில் ஆயுதப்படையினர் முழு அளவில தயாராக உள்ளதாகவும் அவர் உறுதியளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1855465
------
(Visitor Counter : 121
சுற்றுச்சூழல் மற்றும் வனத்துறை அமைச்சகம்
ஐக்கிய நாடுகள் பருவ நிலை மாற்ற மாநாட்டு அமைப்புக்கு இரண்டாண்டுக்கு ஒருமுறை சமர்ப்பிக்கப்படும் அறிக்கைக்கு மத்திய அமைச்சரவை ஒப்புதல்
ஐக்கிய நாடுகள் பருவ நிலை மாற்ற மாநாட்டு அமைப்புக்கு இந்தியா இரண்டாண்டுக்கு ஒருமுறை சமர்ப்பிக்கும் மேம்பாட்டு அறிக்கைக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சிறப்பு அம்சங்கள்
ஐக்கிய நாடுகள் பருவநிலை மாற்ற மாநாடுஅமைப்புக்கு இந்தியா சமர்ப்பித்த முதல் அறிக்கையிலிருந்து இப்போது வரை உள்ள விவரங்களை இந்த அறிக்கை கொண்டிருக்கும். இரண்டாண்டுக்கு ஒருமுறை சமர்ப்பிக்கப்படும் இந்த அறிக்கையில் ஐந்து முக்கிய அம்சங்கள் இடம்பெற்றிருக்கும். தேசிய நிலவரம், தேசிய பசுமைக் குடில் வாயு அளவீடு, இதனைக் கட்டுப்படுத்துவதற்கான நடவடிக்கைகள், நிதி, தொழில்நுட்பம் மற்றும் உள்நாட்டு கண்காணிப்பு, அறிவிப்பு மற்றும் சரிபார்ப்பு ஏற்பாடு என்ற ஐந்து முக்கிய அம்சங்களின் அடிப்படையில் இந்த அறிக்கை தயாரிக்கப்பட்டுள்ளது.
தேசிய அளவில் மேற்கொள்ளப்பட்ட ஆய்வுகளின் அடிப்படையில் இந்த அறிக்கை தயாரிக்கப்பட்டுள்ளது. இந்த அறிக்கை பருவகால மாற்றத் துறை கூடுதல் செயலர் தலைமையிலான தொழில்நுட்ப ஆலோசனை நிபுணர் குழு மற்றும் சுற்றுச்சூழல் மற்றும் வனத்துறை செயலர் தலைமையிலான தேசிய வழிகாட்டு குழு ஆகியவை மூலம் ஆய்வு செய்யப்பட்டு சமர்ப்பிக்கப்படுகிறது. இந்தக் குழுவில் நிதி ஆயோக் உட்பட பல்வேறு அமைப்புகளின் பிரதிநிதிகள் இடம்பெற்றுள்ளனர்.
ரசாயனம் மற்றும் உரங்கள் அமைச்சகம்
ரசாயன உரங்களைச் சார்ந்திருப்பதைக் குறைத்து நிலத்திற்கான மாற்று ஊட்டச்சத்து முறைகளை மேம்படுத்துவது தொடர்பான பயிலரங்கம் மத்திய ரசாயனம் மற்றும் உரத்துறை அமைச்சர் திரு மன்சுக் மாண்டவியா தலைமையில் நடைபெற்றது
ரசாயன உரங்கள் ஏற்படுத்தும் எதிர்மறையான தாக்கத்தைக் குறைக்க அனைவரும் ஒருங்கிணைந்து செயல்படுவது அவசியம்: மத்திய அமைச்சர் திரு மன்சுக் மாண்டவியா
விவசாயத்தில் ஊட்டச்சத்து உரங்களை சமநிலையற்ற முறையில் மிக அதிகமாகப் பயன்படுத்துவதால் மண் வளம் மற்றும் உயிர்சக்தி குறைகிறது என்றும் ரசாயன உரங்களின் எதிர்மறையான தாக்கத்தைக் குறைக்க சம்பந்தப்பட்ட அனைத்து தரப்பினரும், அரசும் ஒருங்கிணைந்து செயல்படுவது அவசியம் எனவும் மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா கூறியுள்ளார்.
ரசாயன உரங்களைச் சார்ந்திருப்பதைக் குறைத்து மாற்று ஊட்டச்சத்து முறைகளை ஊக்குவிப்பதற்கான உத்திகள் குறித்த பயிலரங்கம் புதுதில்லியில் இன்று  நடைபெற்றது.
இதில் பங்கேற்றுப் பேசிய அமைச்சர், அதிக அளவில் ரசாயன உரங்கள் பயன்படுத்தப்படுவதால் எதிர்மறையான கடும் விளைவுகள் ஏற்படுவதாக எடுத்துரைத்தார். விவசாய உற்பத்தியை அதிகரிப்பது நமது பொறுப்பு என்று கூறிய அவர், அதே நேரத்தில் மண்ணின் வளத்தையும், மக்களின் ஆரோக்கியத்தையும் சமரசம் செய்து கொள்ளாத வகையில் செயல்பாடுகள் அமைய வேண்டும் என்று கூறினார்.
விஞ்ஞானிகளையும் தேசத்திற்கு அவர்கள் ஆற்றும் பங்களிப்பையும் அரசு பாராட்டுவதாக அவர் குறிப்பிட்டார். வேளாண் சாகுபடி மற்றும் மண்ணின் உற்பத்தித்திறன் இரண்டையும் அதிகரிக்கும் தீர்வுகளை ஒருங்கிணைந்து உருவாக்கும் பொறுப்பு வேளாண் விஞ்ஞானிகளுக்கு உள்ளது என்று அவர் கூறினார். அரசாங்கத்திற்கும் விவசாயத்துடன் தொடர்புடைய அனைத்துத் தரப்பினருக்கும் இடையிலான தொடர்பின் முக்கியத்துவத்தை அமைச்சர் வலியுறுத்தினார்.
இந்த நிகழ்ச்சியில் நித்தி ஆயோக் உறுப்பினர் பேராசிரியர் திரு ரமேஷ் சந்த் பேசுகையில், ரசாயன உரங்கள் பயன்படுத்த எளிதானவை என்று கூறினார். ஆனால் அவை எதிர்மறையான தாக்கத்தைக் கொண்டவை என்றும் அவர் தெரிவித்தார். விவசாயிகளின் நலனை உறுதி செய்யும் வகையிலும், சுற்றுச்சூழலைப் பாதுகாக்கும் வகையிலும், விவசாயத் துறையை வலுப்படுத்தும் வகையிலும் வேளாண் உற்பத்திக்கான தீர்வுகள் உருவாக்கப்பட வேண்டும் என்று அவர் வலியுறுத்தினார்.
மத்திய உரத்துறை செயலாளர் திரு ரஜத் குமார் மிஸ்ரா பேசுகையில், விவசாய உற்பத்தியை அதிகரிக்கவும், மண் வளத்தை மேம்படுத்தவும் அரசு எடுத்துள்ள நடவடிக்கைகள் குறித்து எடுத்துரைத்தார். வேளாண்துறைச் செயலாளர் திரு மனோஜ் அஹுஜா பேசுகையில், நிலையான விவசாய நடைமுறைகளின் தேவை தற்போது அதிகரித்துள்ளது என்று குறிப்பிட்டார்.
ரசாயனம் மற்றும் உரங்கள் அமைச்சகத்தின் கூடுதல் செயலாளர் திருமதி நீரஜா அடிதம், வேளாண் அமைச்சக உயர் அதிகாரிகள், உரத்துறை அமைச்சக உயர் அதிகாரிகள், வேளாண் பல்கலைக்கழகங்களின் துணைவேந்தர்கள், மாநில வேளாண்துறை அதிகாரிகள், விவசாய குழுக்களின் பிரதிநிதிகள், தன்னார்வத் தொண்டு நிறுவனத்தினர், நித்தி ஆயோக் மூத்த அதிகாரிகள் உள்ளிட்டோர் இந்தப் பயிலரங்கில் கலந்து கொண்டனர்.
குடியரசுத் தலைவர் செயலகம்
ஹரியானா மாநிலம் பிவானியில் உள்ள மாதிரி கிராமமான சூயிக்கு குடியரசுத் தலைவர் வருகை
ஹரியானாவின் பிவானி மாவட்டத்தில் உள்ள சுய் கிராமத்திற்கு இன்று  சென்ற குடியரசுத் தலைவர் திரு ராம் நாத் கோவிந்த், பல்வேறு பொது வசதிகளை அங்கு திறந்து வைத்தார்.
ஹரியானா அரசின் ஸ்வா-பிரெரீத் ஆதர்ஷ் கிராம் யோஜனா திட்டத்தின் கீழ் மகாதேவி பரமேஸ்வரிதாஸ் ஜிண்டால் அறக்கட்டளை மூலம் இந்த கிராமம் ‘மாதிரி கிராமம்’ ஆக உருவாக்கப்படுகிறது.
நிகழ்ச்சியில் பேசிய குடியரசுத் தலைவர், சுய் கிராமத்தை முன்மாதிரி கிராமமாக மாற்றுவதில் திரு எஸ் கே ஜிண்டால் மற்றும் அவரது குடும்பத்தினர் மகத்தான பங்களிப்பைச் செய்துள்ளதாகக் குறிப்பிட்டார். நமது தாய்நாட்டின் மீதுள்ள பற்றுக்கும் நன்றிக்கும் சிறந்த உதாரணம் இது என்றார் அவர்.
இக்கிராமத்தில் உருவாக்கப்பட்டுள்ள பள்ளி, நூலகம், குடிநீர் மற்றும் இதர வசதிகளை நன்கு பயன்படுத்திக் கொண்டு, கிராமத்தைச் சேர்ந்த குழந்தைகள் மற்றும் இளைஞர்கள் கல்வி, சுகாதாரம் மற்றும் விளையாட்டுத் துறையில் குறிப்பிடத்தக்க சாதனைகளைப் படைப்பார்கள் என அவர் நம்பிக்கை தெரிவித்தார்.
கிராமம் சார்ந்த நமது பொருளாதாரத்தில் கிராமிய வளர்ச்சியே தேசிய வளர்ச்சியின் அடிப்படையாகும் என குடியரசுத் தலைவர் தெரிவித்தார். ஆதர்ஷ் கிராம் யோஜனா திட்டத்தை உருவாக்கி செயல்படுத்துவதற்காக ஹரியானா அரசை அவர் பாராட்டினார்.
நாம் அனைவரும் நமது கிராமங்களின் வளர்ச்சிக்காக உழைத்தால், நமது நாடு வளர்ந்த நாடாக மாறும் என்றார். இதுபோன்ற உதாரணங்களிலிருந்து மற்றவர்களும் உத்வேகம் பெற்று கிராமங்களின் வளர்ச்சிக்கு பங்காற்ற முன்வருவார்கள் என்று அவர் நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1772617
பிரதமர் அலுவலகம்
பூடான் மன்னர் ஜிக்மே கேசர் நம்கியேல் வாங்சுக்கை பிரதமர் சந்தித்தார்
பிரதமர் திரு நரேந்திர மோடி இன்று தமது இல்லத்தில் , பூடான் மன்னர் ஜிக்மே கேசர் நம்கியேல் வாங்சுக்கை சந்தித்துப் பேசினார்.
இதுகுறித்து, பிரதமர் வெளியிட்டுள்ள டுவிட்டர் பதிவு வருமாறு;
"மாட்சிமை தங்கிய பூடான் மன்னர் ஜிக்மே கேசர் நம்கியேல் வாங்சுக்கை வரவேற்பதில் மகிழ்ச்சி அடைகிறேன். எங்களது சந்திப்பு அன்பானதாகவும், பயனுள்ளதாகவும் இருந்தது. இரு நாடுகளுக்குமிடையிலான நெருங்கிய நட்பையும், இந்தியா-பூடான் உறவுகளை புதிய உயரத்திற்கு வழிநடத்தும் மன்னர்களின் தொலைநோக்கு பார்வையையும் மதிக்கிறோம்."
-----
AP/PKV/KPG
(